六甲日甲子時                                                六甲日生甲子時，敗中印綬官生至，                                  月通木氣不尋常，反此而言虛名利。                                                           甲日甲子時，雖甲敗在子，暗有癸水生氣印綬，兼有官生其印，        若己土破印，通月氣貴；否則秀而不實。 

甲子日甲子時                                                子遙巳格，年月無庚辛申酉，丑絆午沖，離祖自立而貴。              若年月皆寅，逢申酉運大富，運過而退。                               子亥卯未年月行酉運貴。甲辰也貴。酉月只以正官格而論。 

甲寅日甲子時                                                拱丑中辛，貴。年月無庚辛申酉丑未，大貴。                          甲寅月，孤克，惟僧道可。亥子年月，四品貴，午月行東北運貴。      如酉丑巳等月，明有官煞，柱但有印，貴。                                                     卯未年月，身太旺未免刑傷，乙巳月受刑，丁亥月，旺中惡死。 

甲辰日甲子時                                                水位年月，水泛木浮，主移根換葉，申月煞星會月，貴。                子月，行水木運也貴，酉月正官，大貴，寅午戍月吉。                  乙卯刑折，癸巳月水火中死。癸亥月凶死。 

甲午日甲子時                                                時日並沖憂傷妻子。                                                     月通木氣則貴，純子午年月，或亥未酉月皆爲貴格。 

甲申日甲子時                                                甲胎逢印印化煞，鴛鴦重疊，子嗣難爲。                              行東南方運，文武職居間，亥卯未辰丑申等月。                            乙卯月夭，丁巳月死不全屍。 

甲戍日甲子時                                                拱亥天門，會同帝闕，甲長生之地也，不可以隔角論。年月通申巳酉金氣，大貴。                                              戊寅年月，主聾啞，或虎狼之傷，見壬則吉。                         乙卯月刑死，乙亥月遭盜死。
甲子相連甲子逢，似作蟾宮折桂仙，
丑絆並沖官鬼破，功名蹭簦不周全。
甲子相逢甲子時，就中印綬符同，
庚辛申酉若相逢，丑未再兼年月。
拱貴暗藏極顯，巳午衝破平中，
果無刑克與空沖，定主超群衆。
六甲日乙丑時                                                六甲日生時乙丑，劫財羊刃不宜有；柱中逢火帶辛金，制伏和平貴亦久。                                                                甲日生時乙丑，辛金爲官，己土爲財 ，丑中暗己，被明乙劫奪，乙丑金神，若年日時合成火局，得伏，主德性和純而貴。         無火兇狠，如合成水局，兇惡損家， 

甲子日乙丑時                                                連珠得合，妻賢子貴，春月身旺，財帛破散。                             夏月甲衰金神有制貴。丑月最吉，亥子多凶。 

甲寅日乙丑時   春貧，秋貴，夏火制金神吉，冬富。 

甲辰日乙丑時   主富厚有財，通火氣年月貴。 

甲午日乙丑時                                                金神入火局，身弱貧夭，寅戍會火，是一木疊逢火位，不吉。      若單寅單戍，或申酉亥月，官至四品之貴。 

甲申日乙丑時   帶疾平常。                                                                   子月生，南方運貴。秋生化煞，天透印綬亦貴。 

甲戍日乙丑時                                                田過阡陌，貫朽粟陳，但未免先刑。                                寅年月，千子俱顯耀。子月西方運，顯貴。
劫財羊刃忌時垣，宮內財官鎖閉門。
辰未相逢爲大吉，如無隨意度黃昏。
六甲日時逢乙丑，庫中金玉收藏，
 貴人天乙劫財傷，皎月雲遮光蕩。
 火局南方運貴，金神制伏相當，
 木枯水盛且平常，背祖離鄉晚旺。
六甲日丙寅時                                                六甲日生時丙寅，時居日祿坐食神，旺壬不見無刑傷，福壽庸甯富貴人。                                                            甲日丙寅時，甲木寅上健旺，丙爲食神，壽星得地，柱無壬奪癸克，通火木月氣者貴。忌見官星及申沖祿。 

甲子日丙寅時                                                日祿居時，青雲得路，年月無庚辛金，貴。通木火氣極貴。                         午月行東北方運，官至五品、申月，歸祿逢煞，權貴。                   水局平常。若年月日時同大貴。 

甲寅日丙寅時                                                年月無巳酉申辛丑字，是歸祿格，官至二品。                        純木火帶土，富貴雙全，六卿之職。                                  丙子及亥未，卯月，四五品之貴，行西南方運最吉。              酉丑月貴者，看幹透及年幹也。 

甲辰日丙寅時                                                龍虎拱門，又龍吟虎嘯，貴，或近貴。財源或得或失，名利既濟未濟。未寅年月，官至六卿。戍月風憲之職。                      酉月三品。子亥丑月，四五品。行西方運，大貴，卯巳月平常。 

甲午日丙寅時                                                身居絕地，平平。若通水月，木得滋養，吉。火月壽夭。            天干比助無妨。 

甲申日丙寅時                                                時日並沖，憂傷妻子。若年月同則貴。巳亥二三品。                   辰子年月，會以水煞化印，吉。未月財庫亦吉。 

甲戍日丙寅時                                                年月有土則富，有金反復。                                           如有金，須生亥子印月方貴餘月則否。
甲丙相邀入虎鄉，福星坐祿顯文章。
運逢四柱無相害，伸晚陛遷入憲堂。
甲日寅時逢丙，學文福祿齊班，
若逢辰戍二三妻，祿主朝元富貴。
丁午庚辛減福，無官惹絆爲奇，
生來貴顯有人提。此命先難後易。
六甲日丁卯時                                                六甲日生時丁卯，傷官羊刃真當惱，縱然月氣有扶持，未免爲性不好。                                                                 甲日生丁卯時，傷官羊刃。甲用辛爲官，丁來傷之。                用己爲財 ，卯中乙木劫之，主爲人兇狠。                             若柱中透官，則爲傷官見官，禍患百般，運氣兇險，不得善終。柱中有七煞合刃，行財 官印綬運，大貴。 

甲子日丁卯時                                                克剝慳吝，作事進退，不免刑傷妻子，或死他鄉。                 生辰戍丑未月，貴。卯月凶，但柱中有官煞制亦吉。 

甲寅日丁卯時                                                年月木火相停，通明之象，貴。月令坐丑未，貴。                  乙亥月，文章蓋世，官至三品。干支金水全，官印雙顯貴。 

甲辰日丁卯時                                                財帛滿目，生計盈餘，妻賢子孝，高命論之。                          春生太旺無制，貧賤殘疾。丑酉月貴。 

甲午日丁卯時                                                身坐絕地，凶刑，生秋冬則壽夭。春夏富貴。                            甲午月大貴，運宜東北。 

甲申日丁卯時                                                主武職，風憲權貴。                                                              酉月火木運，中貴。寅 午年月亦大貴。 

甲戍人丁卯時                                                逢亥月有才學，貴。羊刃最壞，造化須有制合方吉，身弱無凶。若年月純煞，甲木秋生，夭。
甲旬六日逢丁卯，重重疊疊怕刑沖，
運行背祿無官貴，到老窮途不許名。
甲人時逢丁卯，傷官羊刃相隨，
甲逢丁火化爲灰，父母兄弟難倚。
祖業田財聚散，妻兒總有刑虧，
運行官煞始爲奇，性格或嗔或喜。
六甲日戊辰時                                                六甲日生時戊辰，天財坐庫會滋身，                                   富商巨賈田園盛，月帶辛金名刻成。                                          甲日戊辰時天財坐庫，時上偏財，遇龍守庫，主爲商賈而發，     田園廣盛，八月帶祿財官俱有，富貴雙全，忌比肩羊刃奪財。 

甲子日戊辰時                                                主移根換葉，改姓易宗，妻賢子孝，作高命論。                      未月，行北方運貴。酉月，行北方運大貴。 

甲寅日戊辰時
    龍吟虎嘯格，中貴，純寅康壽，亥卯未三合，財旺身強，大貴，酉醜申年月亦吉。 

甲辰日戊辰時
    刑沖發財，妻重子晚，雙親有克，酉醜月三四品貴，地支純辰，大貴。 

甲午日戊辰時
    財多成敗，早歲灰心，亥子醜卯午未年月，亦貴。 

甲申日戊辰時
    主孤，僧道清高，醜富寅貴。 

甲戍日戊辰時
    富，年月扶合，貴，寅亥年月官至四品，但時日並沖克，早年身孤，中年發福。
  時上偏財不用多，干支內外細搜羅，
  運通財旺官生至，運拙身衰恐受磨。
  甲日戊辰時遇，柱中要戍相扶，
  財官運氣展良圖，喜遇錢龍軍庫。
  辛庚透幹顯貴，壬癸滋助不枯，
  只怕比劫兄弟多，歲運逢之有禍。
六甲日己巳時
  六甲日生時己巳，病中財物實難任，
  月通火氣方爲貴，若是身衰亦不禁。
    甲日己巳時，食旺身衰，甲木己上病，團有暗戊爲財，丙爲食，不通月氣，難任其福，甲己爲平頭煞，生逢春月，身旺財 衰，主骨肉參商，平生作事，弄巧成拙。己巳金神火制伏，巳酉醜合局，行南方運，名重祿高。柱不見火，殘害化氣，主兇惡暴亡。 

甲子日己巳時
    先貧後富，祖業輕微，妻勤子拗，生寅未巳醜年月，雖貴防疾，申子辰戍，大貴。 

甲寅日己巳時
    時日相刑，憂傷妻子，生火年月，有明斷之才，掌兵權之職，戊子年月，承襲祖蔭，富。 

甲辰日己巳時
    丰姿敦厚，一生平安，財有成，巳酉醜年月，行火金運，貴。 

甲午日己巳時
    金神入火鄉，大貴，酉月，行木火運，武職有權。 

甲申日己巳時
    敦厚聰明，善善於決斷，身高清貴，不免破刑。 

甲戍日己巳時
    財神貴格，名刻兩全，子戍年月，五品之貴。
  甲己中央作土神，時逢辰巳脫埃塵；
  局中歲運趨炎火，顯遠功名富貴人。
  甲日己巳時生人，火臨土厚無光，
  旱苗得雨葉枝強，火局金神旺相。
  進士有名無實，常人改祖番莊，
  爲人性格不常，運至晚年氣象。
六甲日庚午時
  六甲日生時庚午，死處又逢鬼當頭，
  丁丙不逢生再弱，忙忙苦苦度春秋。
    甲日庚午時，死地逢鬼，甲木死於午，午頭見庚爲鬼，不通月氣，無救助者，帶疾壽促，月逢丙寅 ，身旺庚絕則吉，但也有始無終，若通木氣則執一方政事，通水氣行東方運，止郎官。 

甲子日庚午時
    時日相沖，憂傷妻子，平常，子午年月，及寅戍月生，行西北方運，金紫風憲。 

甲寅日庚午時
    春月有壽，夏月傷官傷盡，財源進退，申有權而酉有反復，冬月傷妻子，子未年月，煞助印生，官至四品。 

甲辰日庚午時
    田樂賞，寅月行金運，風憲。 

甲午日庚午時
    破祖業後發財，祿因財不得善終。寅午戍月，貴。 

甲申日庚午時
    子辰年月會印，亥卯年月身旺，俱貴。寅戍會傷制煞，甲得寄託，也貴。運喜金水。 

甲戍日庚午時
    生辰戍月，敦厚，不貴則富。醜月行火土運，金紫風憲，寅月清貴。
  午時庚辛是偏官，制伏相宜不等閒。
  身弱煞強無食見，平生謀望艱難。
  甲日時逢庚午，柱中喜見寅申，
  身強煞淺轉精神，父母雁行不順。
  妻子早年刑害，晚年出衆超群。
  平生反復翻騰，憲破後成之命。
六甲日辛未時
  六甲日生時辛未，官星坐貴最爲奇，
  月逢金氣須榮貴，財祿相停敢斷之。
    甲日辛未時，時貴逢官，甲見辛爲官，未有天乙貴人，己爲財，未中己土得氣若通木氣月，有寄託者貴。通土氣月者富貴雙全。 

甲子日辛未時
    辰戍醜未及己酉月，土金之地，文貴顯達。 

甲寅日辛未時
    寅申月貴，純酉醜月大貴。 

甲辰日辛未時
    辰戍醜未月富，巳酉醜子月貴。 

甲午日辛未時
    春吉，夏凶，秋官弱難任官祿，冬貴。 

甲申日辛未時
    春吉夏苦，秋發達，冬根基另立則貴。 

甲戍日辛未時
    先刑後貴，寅卯酉醜年月，子申年月，至貴。
  甲逢辛未是財官，平步青雲路不難，
  不比退毛雞化鳳，得時飛上彩雲路。
  甲日時逢辛未，財官守庫相扶，
  貴人財祿是良圖，初苦未終榮富。
  君子遷官進職，常人豐厚充盈，
  刑衝破害柱中無，定得青雲之路。
六甲日壬申時
  六甲日壬申時，明傷暗鬼坐其身，
  柱無丙戍秋冬旺，坎坷飄流無定人。
    甲日壬申時，甲木絕在申，申是壬水長生。庚金建祿，明嫋暗鬼，甲旺日本鬼爲官，猶不免兇暴，生秋庚旺，生冬壬旺，柱無丙戊制伏，漂流之象，巳午月吉，強橫透庚，作煞論。運行北方，貴。 

甲子日壬申時
    申子辰亥月水泛木漂，移根換葉，玉堂 金馬之貴。水土運凶， 

甲寅日壬申時
    旺中有失，辰戍醜未月，勾陳得位，寅午戍月，偏官有制，秋月，行冬南運貴。 

甲辰日壬申時
    寅辰年月，文章顯貴，透丙戊尤美。 

甲午日壬申時
    申子辰月，改姓更宗，敦厚之命，午月貴。 

甲申日壬申時
    寅月，身煞兩停，卯月以刃合煞，貴。子辰年月，以煞化印，巳午火月，七煞有制，吉，最怕煞旺身弱，大凶。 

甲戍日壬申時
    辰戍醜未月，衣錦有成。亥月學堂，寅月建祿，貴。午酉月壽促，不然則貧。
 甲日時逢喜遇申，偏官偏印怕刑沖。
  欲求名利終難定，有氣須教運氣通。
    六甲日壬申時，倒食暗鬼相侵，
    生逢身旺榮昌。身弱性情不定。
    雁侶六親無力，謀爲自立自成。
    運行吉地顯名，運弱平平薄命。
六甲日癸酉時
  六甲日癸酉時，暗官明印未希奇，
  柱中有火無刑破，元命胎生貴可知。
    甲日癸酉時，胎生元命，甲木酉上受胎，爲生氣，明癸爲印，暗辛爲官，有己破印，不貴，酉爲金神，柱有寅戍，通火氣者，德性純厚而貴，無見水，兇暴殘疾 

甲子日癸酉時
    春木旺，酉官純，吉而貴，若混之以煞或煞多者，柱中無制者大凶。 

甲寅日癸酉時
    春壽，夏生反復，秋性不定，多凶，冬平。醜未月貴。 

甲辰日癸酉時
    子戍年月有財，貴。 

甲午日癸酉時
    主孤，生寅午戍月，運行冬北，官至郎中。 

甲申日癸酉時
    平平通火氣月行南方運，顯富貴。申酉年月，多夭，有水化金毒者，作官印論。 

甲戍日癸酉時
    子戍年月，文章之貴，子午月，不貴則富。
  甲日交通癸酉時，金神火局兩相宜，
  運行南方無刑破，富貴榮華事事奇。
    甲日時逢癸酉，爲人富貴雙全，
  三奇發福屢升遷，上下相和貴顯。
    君子寒門將相，常人置立田莊，
  無傷無破是英賢，此命定居台憲。
六甲日甲戌時
  六甲日生甲戍時，木遭火局氣不舒，
  爲人好善福平常，父母並傷誠可欺。
    六甲日甲戍時，丙爲食，辛爲官，戍上食神入火局，辛有餘氣，身被火焚，爲人好善，平常衣祿，以戊爲父，癸爲母，戍上旺甲克戊，內有暗戊傷癸，戊癸受克，難爲雙親。 

甲子日甲戍時
    春壽夏暴，秋貴；冬移根換葉，柱見純亥夾角，雖貴終凶；辰戍醜未，雜氣財官，亦吉。 

甲寅日甲戍時
    比肩爭祿，木氣遭焚，四十後漸不如前，甲丙申子年月，大貴；純戍風憲；午月水火運七八品貴。 

甲辰日甲戍時
    財源穩厚，多凶，春月金火運官至六品。 

甲午日甲戍時
    春生，貴人扶持，夏背祿逐馬，冬印吉；純寅年月近侍之貴。 

甲申日甲戍時
    夾酉官貴，但身孤，發亦不久。春月土木運方貴。 

甲戍日甲戍時
    背祿逐馬，平常，秋生官煞有氣，貴；辰戍醜未月吉；卯月凶；丙寅甲午年月，三甲食二丙，丙夏得時居寅長生，甲食見祿，主大富亦貴。
  時逢甲戍比肩逢，庫有天祿火氣沖，
  雞鴨同鳴皆聚散，到頭心志不相同。
  六甲日甲戍時，比骨帶祿相逢，
  天孤倉庫穩其中，酉戍醜支取用。
  無鑰沖刑開破，立身多學少成，
  柱金木火旺水生，先暗後明之命。
六甲日乙亥時
  六甲日生乙亥時，羊刃反傷爲禍害，
  財官辛戊不相逢，只恐功名不亨泰。
    六甲日乙亥時，甲木亥上長生有旺，乙爲刃，制克學堂，壬爲倒食，亥上建祿，甲以金爲官，戊己爲財，辛金沐浴，戊己衰絕，不能作福，生巳酉醜及見辛，柱有戊字貴，余雖聰明樅 功名難就，藝術之士也。 

甲子日乙亥時
    趨乾格，貴；如生申月煞旺合刃，權貴；酉月正官，柱稍得土助，大貴。辰戍醜未月皆吉。年月純卯刃旺則凶。 

甲寅日乙亥時
    辰戍醜未月富，申酉月貴，冬平；寅亥月高貴。 

甲辰日乙亥時
    酉月正官最貴。辰戍醜未寅亥年月皆吉。 

甲午日乙亥時
    卯月羊刃，刑骨肉，身弱不得善終，春生貴爲宰輔，申子戍午年月，行水火運，官至六卿。 

甲申日乙亥時
    亥月學問有成，貴爲風憲，山酉月先貧後富，水月水火運，金紫之貴；辰戍醜未，雜氣財官，寅月建祿皆吉。 

甲戍日乙亥時
    春冬富，土厚地方顯貴；夏勞力不聚財，秋平常。
  甲日逢時乙亥強，有官有印不尋常，
  時來自高人薦，運至財鄉大顯揚。
  甲戍日乙亥時，就中壬水相生，
  財臨帝座紫薇宮；子嗣螟蛉得用。
  父母雁行少力，花開結子防風，
  文章顯達改門庭，運至超群出衆
